Het ideale cadeau - Astrodienst Gastgebruiker u1353293006
28-mei-2016, 23:14 UT/GMT
Psychologische Horoscoop Analyse Je Om jou melk te laat wegloop… | Toortsie, Kameel en Bokbaaivygie se blog
← Die verkeer na jou blog
Sosiale Media →
Om jou melk te laat wegloop…	Posted on November 24, 2014	by Toortsie Hierdie foto doen op facebook die rondte:
Dit is ‘n foto van ‘n melkboer in Amerika wat sy melktenk moet oopmaak sodat die melk kan wegloop. Die rede is dat die sneeu te hoog lê en die melklorrie nie die melk kan kom haal nie, terwyl die koeie steeds aanhou produseer.
Dít is ‘n vreeslike ding om ‘n melkboer oor te kom. Als waarvoor jy gewerk het, jou oes, word weggegooi.
Ons het ook al so iets ervaar. Gelukkig nog net een maal, maar ons het.
Antibiotika in die melk. As ‘n melkstalbestuurder of ‘n werker se aandag net ‘n oomblik nie by die werk is wanneer hy die beeste opdroog nie, kan so iets gebeur.
Die probleem is dat ‘n mens dit eers 2 dae later uitvind. Sien, die melklorrie kom elke twee dae. So wanneer hulle die melk toets, is dit dit twee dae se melk wat besmet is. Die probleem is dat wanneer dit uitslag van die toetse uitkom, daar alreeds al weer ‘n dag se melk opgegaar is, wat ook moet weggegooi word. Dan neem dit maklik nog ‘n dag of twee om te bepaal WATTER KOEI die probleem veroorsaak, so, totdat die betrokke koei nie gevind word nie, word AL die melk weggegooi! Om vir julle die proses te veruidelik om die verkeerde koei te vind, het ek nog ‘n hele bloginskrywing nodig. Duisende liters melk… Groot geld wat sommer net wegloop. Dis om van te huil.
So, liewe mense in Amerika, my hart huil vir julle. Mag julle vinnig weer omstandighede ondervind waar julle melk opgetel sal word.
A Toortsie is a small flashlight, like a torch.	View all posts by Toortsie →	This entry was posted in Plaaslewe en Landbousake. Bookmark the permalink.	← Die verkeer na jou blog
11 Responses to Om jou melk te laat wegloop…
Die Skryfbesigheid sê:	November 24, 2014 om 7:36 vm	Soms MOET kos weggegooi word. Wat die rede ook al is, dit breek my hart. Daar is soveel arm en honger mense.
Antwoord	Toortsie sê:	November 24, 2014 om 1:40 nm	Ja, dit is nogals hartseer.
Antwoord	scrapydo sê:	November 24, 2014 om 9:07 vm	Dit is uiters tragies as mens daaraan dink! Dit bly maar n dobbelspel,
Antwoord	Kameel sê:	November 24, 2014 om 9:58 vm	Is daardie melk dan nou heeltemal ondrinkbaar? Vir my wat niks van mors hou nie is dit verskriklik om eers daaraan te dink. Dan eerder daarin bad (verstaan Cleopatra het in melk gebad,) as om dit net weg te laat loop. 😦
Antwoord	Toortsie sê:	November 24, 2014 om 1:40 nm	Ai, Kameel, dis liters en liters… Selfs die hele buurt se varke was te min om als op te drink, en met antibiotika daarin, is dit nie geskik vir menslike gebruik nie. Dis nie vuilheid wat hulle kan uithaal nie.
Antwoord	rondomtaliedraai sê:	November 24, 2014 om 7:29 nm	Ai dis ontstellend… LikeLike
Antwoord	seegogga sê:	November 24, 2014 om 10:31 nm	Ek verstaan nie die antibiotika ding nie. Die boer weet mos watter koeie is op anitibiotika en hoekom? Dan moet daardie koei nie gemelk word nie. Of is ek nou baie onnosel? Die sneeu ding is erg. Maar kan die emmers melk nie in die sneeu begrawe en gevries word tot later gebruik nie- vir bvf melkpoeier, ingedampte melk ens? Jy sal ons meer moet vertel , Toorts!
Antwoord	Toortsie sê:	November 24, 2014 om 10:37 nm	Hoop ek verduidelik reg. ‘n Koei moet tyd kry om te rus voor sy weer kalf. Dan word sy opgedroog. So ‘n koei mag dan nie meer gemelk word nie. Soms is iemand se aandag nie by die werk nie…
Dan verloor jy groot.
Antwoord	Toortsie sê:	November 24, 2014 om 10:39 nm	Die boere het net soveel stoorplek, dan is dit vol. As die melklorrie nie die melk kan kom haal nie, moet die tenk se krane oopgedraai word, want die koeie moet weer gemelk word. En daai melk gaan in die tenk in wat reeds oorloop. Dis nou in die sneeugebiede. Dalk ook in SA as paaie onbegaanbaar raak.
Antwoord	seegogga sê:	November 24, 2014 om 11:29 nm	sjoe dis erg
Antwoord	Spokie sny spoor sê:	November 25, 2014 om 11:47 vm	Sjoe! Ja – melk is ongelukkig iets wat nie lank gebere kan word nie. Jammer.